:: দ্বিজেন্দ্রনাথ ঠাকুর :: মিলনসাগর :: Dwijendra Nath Tagore :: MILANSAGAR ::
দ্বিজেন্দ্রনাথ ঠাকুর -  মহর্ষি দেবেন্দ্রনাথের জ্যেষ্ঠ পুত্র। রবীন্দ্রনাথ ঠাকুরের বড়দা। চিন্তাশীল প্রাবন্ধিক
ও কবি।
১৮৬০ সালে তিনি "মেঘদূত" কাব্যের একটি পদ্যানুবাদ করেন। তাঁর শ্রেষ্ঠ কাব্য "স্বপ্নপ্রয়াণ" (১৮৭৩)
পরিকল্পনার অভিনবত্বে এবং কল্পনার বৈচিত্রে বাংলা সাহিত্যের একটি স্মরণীয় রচনা।
জীবনের দ্বিতীয় পর্বে তাঁর রচনায় দার্শনিকতার প্রাধান্য দেখা যায়। "আর্যামি এবং সাহেবিয়ানা" (১৮৯০),
"সাধনা---পাচ্য ও প্রতীচ্য" (১৮৯২) প্রভৃতি গ্রন্থে ভারতীয় জীবনাদর্শের শ্রেষ্ঠত্ব ঘোষণা করেছেন। "তাঁর
দার্শনিক চিন্তার প্রধান নিদর্শন ---- "তত্ত্ববিদ্যা" (চারখণ্ডে ১৮৬৬-৬৯),  "অদ্বৈতমতের সমালোচনা" (১৮৯৬),
"ব্রহ্মজ্ঞান ও ব্রহ্মসাধন" (১৯০০), "গীতাপাঠ" (১৯১৫)।
রবীন্দ্রনাথ ঠাকুরের বিবাহোপলক্ষ্যে "যৌতুক না কৌতুক" (ভারতী, জ্যৈষ্ঠ ১২৯০ বঙ্গাব্দ) নামক  একটি কাব্য
রচনা করেন। তিনি কিছু ব্রহ্মসংগীতও রচনা করেছিলেন।
আমরা মিলনসাগরে  কবি দ্বিজেন্দ্রনাথ ঠাকুরের কবিতা তুলে আগামী প্রজন্মের কাছে পৌঁছে দিতে পারলে
এই প্রচেষ্টার সার্থকতা।
উত্স:  ডঃ শিশির কুমার দাশ, সংসদ সাহিত্য সঙ্গী ২০০৩
কবি দ্বিজেন্দ্রনাথ ঠাকুরের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৪.১.২০১৪
পরিবর্ধিত সংস্করণ - ২৭.১.২০১৬
...